Ella ja kaverit 1 -kirjan kansi
**Ella ja kaverit** on Timo Parvelan kirjoittama lastenkirjasarja, jonka päähenkilö on Ella. Sarjan alkuosa ilmestyi helppolukuisessa *Kirjava kukko* -sarjassa vuonna 1995 ja vuodesta 2003 lähtien sitä on julkaistu erillisinä lastenromaaneina. Kirjasarjasta on tehty elokuvat *Ella ja Kaverit* (2012) ja *Ella ja kaverit 2 – Paterock* (2013).

Tarina
------

Ella ja kaverit -kirjasarja kertoo Ellasta ja hänen luokkalaisistaan sekä heidän opettajastaan. Sarjan kirjojen tapahtumat liittyvät toisiinsa ja etenevät kirja kirjalta. Kirjojen tapahtumat sijoittuvat erikoisiin paikkoihin, kuten ansakuoppaan, opettajan häämatkalle tai luokkaretkelle väärään kohteeseen. Ella ja kaverit tekevät usein hölmöjä asioita, joista opettaja tai heidän vanhempansa hermostuvat. 

Usein kirjan alussa Ella esittelee itsensä ja kertoo olevansa maailman ainoalla kaksi ja puoli A -luokalla. Hän myös kehuu luokkaansa ja opettajaansa. Ella ja kaverit 1 -kirja alkaa Ellan sanoin:

> *Minä olen Ella. Minulla on mukava luokka ja mukava opettaja. Tai oli, sillä viime aikoina opettaja on ollut vähän kiristynyt. Se johtuu luultavasti siitä, että hän oli ensin häämatkalla, sitten teatterissa ja lopuksi vielä luokkaretkellä. Matkailu ei selvästikään sovi opettajalle. Meistä kaikista se on tosi kummallista, sillä minulla, Patella, Tuukalla, Sampalla, Hannalla ja Tiinalla oli tosi mukavaa.*
> 
> 

Ella ja kaverit pitävät usein kokouksia opettajan takapihalla vanhassa linja-autossa. Sieltä he tarkkailevat opettajaa ja hänen perhettään näiden olohuoneen ikkunasta, mutta opettaja sulkee usein verhot.

Henkilöt
--------

### Ella

Ella on kaikkien kirjojen nimihenkilö, joka esiintyy kirjoissa minäkertojana. Ella on kaikkien kaveri ja luonteeltaan hyvin puhelias ja nauravainen. Kirjassa *Ella ja Pate* hän rakastuu Pateen. Ellalla on vaalea tukka. Hän on noin 156 cm pitkä ja fiksu tyttö.

### Hanna

Hanna on Ellan paras ystävä, joka on esiintynyt kaikissa kirjoissa. Luonteeltaan Hanna on iloinen, tomera ja suorapuheinen. Hänellä on usein mielipide joka asiaan, vaikkei se kohtaisi muiden mielipiteiden kanssa. Hän aikoo isona opettajaksi tai filmitähdeksi tai molemmiksi. Hannalla on punainen ja kihara tukka.

### Tiina

Tiina on epätavallisen tavallinen. Hän on luonteeltaan lempeä ja mukava, mutta usein hermostunut. Hänestä koulu on tärkeää, mutta älykkyys ei niinkään. Tiina pitää eläimistä. Tiinalla on lyhyet, ruskeat hiukset ja otsatukka.

### Tuukka

Ella arvostaa joka kirjassa Tuukkaa sanoin: "Tuukka on nero". Tuukka on koko luokan viisain oppilas. Hänellä on yleensä ongelman sattuessa suunnitelma, jossa on aina kolme kohtaa: Ensin ryhdytään toimeen. Toista kohtaa kukaan ei ikinä muista. Kolmannessa kohdassa maailma pelastuu. Tuukalla on silmälasit.

### Samppa

Samppa on luokan herkin ja pelokkain oppilas, joka itkee usein. Hän on myös luokan epäonnisin. Hän pukeutuu usein Batmaniksi huonolla menestyksellä: "Batmania ei kunnioita enää kukaan". Samppa on myös kateellinen Tuukalle, ja aina oppilaiden pettyessä jostakin Samppa huudahtaa: "Nonni. Minä arvasin!" Sampan mukaan äiti tekee hänen läksynsä. Sampalla on musta pystytukka.

### Pate

Ella sanoo usein kirjassa: "Pate on joskus aika outo". Pate Niemi on luokan väriläiskä. Hän ei usein tajua mitään ja kysyy aina jotain hölmöä silloin, kun ei saisi kysyä. Pate on muutenkin kummallinen ja erilainen, mutta silti hauska ja aina iloinen. Hänen tukkansa on oranssi ja kasvaa silmille.

### Pukari

Pukari, oikealta nimetään Pertti Ryhänen, on nimensä mukaisesti luokan riitapukari. Hän on pohjimmiltaan kiltti, mutta piilottaa sen kovan kuorensa alle. Hän teki ensiesiintymisensä kirjassa *Ella ja Pukari*. Pukari uhkaa nenään lyömistä eri sanoin lähes joka asiassa, jos hänen täytyy tehdä jotain. Pukarin tukka on hapsottava ja kärjistä tumma.

### Opettaja

Ellan luokan opettajan varsinaista nimeä ei ole koskaan kerrottu (kirjassa *Ella ja Paterock* opettajan kirjoittamassa yleisönosastokirjoituksessa hänen nimimerkkinsä on "Kelju K."). Opettajalla on kaksi koiraa ja lapsi. Opettaja ei oikeasti pidä luokastaan ja yrittää kesäloman tullen päästä heistä eroon. Opettaja päätyy kuitenkin aina tilanteisiin, joissa joutuu kestämään luokkaansa, myös lomalla. Opettaja puhuu usein omituisia asioita, vaikka keskittyykin usein juuri opettamiseen. Hänellä on aina hätävalhe valmiina takataskussaan.

### Opettajan vaimo

Ellan opettaja meni naimisiin kirjan *Ella ja kiristäjä* lopussa. Hänen vaimonsa oikea nimi on Ritva, mutta oppilaat kutsuvat häntä vain opettajan vaimoksi. Hän rauhoittelee usein opettajaa sanomalla nuhtelevalla sävyllä: "Kulta!".

### Muut henkilöt

Kirjoissa esiintyy lukuisia sivuhenkilöitä, kuten rehtori (joka on myös Paten äiti), Paavo ja hänen vanhempansa, Paten isä Esko Niemi, Sampan äiti, talonmies, opas, isännöitsijä, rokkikuningatar Elviira sekä Joulupukki ja tämän Muori.

Sarjan kirjat
-------------

### Kirjava kukko -sarja

* *Ella ja kiristäjä*. Kuvitus: Markus Majaluoma. Helsinki: Tammi, 1995. ISBN 951-31-0623-3.
* *Ella teatterissa*. Kuvitus: Markus Majaluoma. Helsinki: Tammi, 1996. ISBN 951-31-0875-9.
* *Ella luokkaretkellä*. Kuvitus: Markus Majaluoma. Helsinki: Tammi, 1997. ISBN 951-31-1063-X.
* *Ella ja lopettaja*. Kuvitus: Markus Majaluoma. Helsinki: Tammi, 1998. ISBN 951-31-1316-7.
* *Ella ja Pate*. Kuvitus: Markus Majaluoma. Helsinki: Tammi, 1999. ISBN 951-31-1632-8.
* *Ella ja Pukari*. Kuvitus: Markus Majaluoma. Helsinki: Tammi, 2000. ISBN 951-31-1944-0.
* *Ella yökoulussa*. Kuvitus: Markus Majaluoma. Helsinki: Tammi, 2001. ISBN 951-31-2221-2.

### Lastenromaanit

* *Ella Lapissa*. Helsinki: Tammi, 2003. ISBN 951-31-2874-1.
* *Ella ja Paterock*. Helsinki: Tammi, 2004. ISBN 951-31-3130-0.
* *Ella aalloilla*. Helsinki: Tammi, 2005. ISBN 951-31-3437-7.
* *Ella: Varokaa lapsia!*. Helsinki: Tammi, 2006. ISBN 951-31-3685-X.
* *Ella ja seitsemän törppöä*. Helsinki: Tammi, 2007. ISBN 978-951-31-3895-0.
* *Ella ja Äf Yksi*. Helsinki: Tammi, 2008. ISBN 978-951-31-4315-2.
* *Ella ja jättipotti*. Helsinki: Tammi, 2009. ISBN 978-951-31-4943-7.
* *Ella ja Yön ritarit*. Helsinki: Tammi, 2010. ISBN 978-951-31-5588-9.
* *Ella ja Sampan urotyöt*. Helsinki: Tammi, 2011. ISBN 978-951-31-5929-0.
* *Ella ja kadonnut karttakeppi*. Helsinki: Tammi, 2012. ISBN 978-951-31-5996-2.
* *Ella ja kaverit menevät metsään*. Helsinki: Tammi, 2013. ISBN 978-951-31-5997-9.
* *Ella ja kaverit karkaavat koulusta*. Kuvitus: Mervi Lindman. Helsinki: Tammi, 2014. ISBN 978-951-31-7994-6.
* *Ella ja kaverit lapsenvahteina*. Helsinki: Tammi, 2015. ISBN 978-951-31-8267-0.
* *Ella ja kaverit liemessä*. Kuvitus: Mervi Lindman. Helsinki: Tammi, 2015. ISBN 978-951-31-8509-1.
* *Ella ja kaverit salaisessa palveluksessa*. Kuvitus: Mervi Lindman. Helsinki: Tammi, 2016. ISBN 978-951-31-8833-7.
* *Ella ja kaverit rakentavat ihmekoneen*. Kuvitus: Mervi Lindman. Helsinki: Tammi, 2016. ISBN 978-951-31-9083-5.
* *Ella ja kaverit hevosen selässä*. Kuvitus: Mervi Lindman. Helsinki: Tammi, 2017. ISBN 978-951-31-9373-7.
* *Ella ja kaverit matkalla jamboreelle*. Kuvitus: Mervi Lindman. Helsinki: Tammi, 2017. ISBN 978-951-31-9650-9.
* *Ella ja kaverit mestarikokkeina*. Kuvitus: Mervi Lindman. Helsinki: Tammi, 2018. ISBN 978-952-04-0173-3.
* *Ella ja kaverit konsertissa*. Kuvitus: Mervi Lindman. Mukana äänilevy. Helsinki: Tammi, 2018. ISBN 978-951-31-9896-1.
* *Ella ja kaverit ihan kuninkaina*. Kuvitus: Mervi Lindman. Helsinki: Tammi, 2019. ISBN 978-952-04-0475-8.
* *Ella ja kaverit hiilijalanjäljillä*. Kuvitus: Mervi Lindman. Helsinki: Tammi, 2019. ISBN 978-952-04-0889-3.
* *Ella ja kaverit hiiohoi!*. Kuvitus: Mervi Lindman. Helsinki: Tammi, 2020. ISBN 978-952-04-1286-9.
* *Ella ja kaverit vihdoin kolmannella*. Kuvitus: Anni Nykänen. Helsinki: Tammi, 2020. ISBN 978-952-04-2023-9.
* *Ella ja kaverit kansankynttilöinä*. Kuvitus: Anni Nykänen. Helsinki: Tammi, 2022. ISBN 978-952-04-3643-8.
* *Ella ja kaverit tulevaisuuden toivoina*. Kuvitus: Anni Nykänen. Helsinki: Tammi, 2023. ISBN 978-952-04-4679-6.

### Kaverikirjat

* Ella ja kaverit -ekstra (2008)
* Ella ja kaverit juhlatuulella (2010)
* Ella ja kaverit menevät metsään (2013)

### Juhlakirja

* Ella ja kaverit juhlatuulella

### Yhteisniteet ja kokoelmat

* Ella ja kaverit 1–3 (2004)
* Ella ja kaverit 4–7 (2005)
* *Ella ja kaverit juhlatuulella*. Helsinki: Tammi, 2010. ISBN 978-951-31-5719-7.  Sisältää kaksi aiemmin Tammen Kultaisessa lukukirjassa julkaistua tarinaa ja yhden uuden.

### Äänikirjat

* Ella ja kaverit 1–3 (2004)
* Ella ja kaverit 4–7 (2005)
* Ella Lapissa (2007)
* Ella ja jättipotti (2009)
* Ella ja Paterock (2009)
* Ella ja Äf yksi (2010)
* Ella ja kaverit menevät metsään (2013)

### Musiikki-CD

* Ella ja kaverit. Kaikki laulaa!

### Pate-sarja

* Paten aikakirjat
* Paten jalkapallokirja
* Paten kalastuskirja
* Pate aarresaarella
* Pate, viidakon kuningas

Lista kopioitu ellakirjat.fi -sivustolta.

Lähteet
-------

1. ↑  Ella ja kaverit 1 *Timo Parvelan verkkosivut*. Viitattu 23.10.2022.
2. 1 2 3 4 5 6 7  Ella ja kaverit *ellakirjat.fi*.
3. ↑  Lista Ella-kirjoista *ellakirjat.fi*.

Aiheesta muualla
----------------

* Ellakirjat.fi